
Številka:   47802-1/2015-1
Šempeter pri Gorici, 19. januar 2015
Občina Šempeter–Vrtojba, Trg Ivana Roba 3 a, Šempeter pri Gorici, na podlagi 22. člena Zakona o stvarnem premoženju države in samoupravne lokalne skupnosti (Ur. l. RS, št. 86/10, 75/12, 47/13, 50/14, in 90/14) 35. člena Uredbe o stvarnem premoženju države, pokrajin in občin (Ur. l. RS, št. 34/11, 42/12, 24/13 in 10/14) in Načrta ravnanja z nepremičnim premoženjem Občine Šempeter-Vrtojba za leto 2015, objavlja

JAVNO ZBIRANJE PONUDB

za prodajo nepremičnine v lasti Občine Šempeter-Vrtojba
1. NAZIV IN SEDEŽ PRODAJALCA IN ORGANIZATORJA JAVNEGA ZBIRANJA PONUDB 
Občina Šempeter-Vrtojba, Trg Ivana Roba 3 a, Šempeter pri Gorici, matična številka: 1358227, ID št. za DDV: 44857390

2. PREDMET JAVNEGA ZBIRANJA PONUDB IN IZHODIŠČNA CENA :

Vezana stanovanjska hiša s pripadajočim zemljiščem, v skupni izmeri 189 m2, (v REN z ID oznako  stavbe št. 2315-2514), ležeča na parc. št. 3301 k.o. 2315 Šempeter, ID znak 2315-3301/0-0, na naslovu Vrtojbenska cesta 42 v Šempetru pri Gorici.  
(Stavba ni vzdrževana in primerna za rušenje).

Nepremičnina se nahaja v urejevalni enoti z oznako ŠE-60, ki jo ureja PIP-prostorsko izvedbeni pogoji OPN-ja - Odlok o občinskem prostorskem načrtu Občine Šempeter-Vrtojba /Ur. l. RS, št. 7/2014, 21/2014-spremembe in dopolnitve št. 1).  

Izhodiščna cena za navedeno nepremičnino znaša 47.000,00 EUR (sedeminštiridesettisoč 00/100). Davek na promet nepremičnine, ki bo odmerjen na podlagi sklenjene prodajne pogodbe in notarsko overitev podpisa zakonitega zastopnika na prodajni pogodbi, plača kupec.

3. POGOJI PRODAJE

3.1. Nepremičnina je naprodaj po načelu »videno-kupljeno«. 
3.2. Izbrani ponudnik bo moral skleniti prodajno pogodbo v roku 15 dni po opravljenem izboru najugodnejšega ponudnika. Če najugodnejši ponudnik ne sklene pogodbe v navedenem roku, se najugodnejšemu ponudniku lahko podaljša rok za sklenitev pogodbe, vendar ne več kot 15 dni ali pa zadrži njegovo varščino. Če najugodnejši ponudnik tudi v podaljšanem roku ne podpiše pogodbe se bo štelo, da je od nakupa odstopil in ima Občina Šempeter-Vrtojba pravico zadržati vplačano varščino.

3.3. Po plačilu celotne kupnine se bo kupcu nepremičnina izročila v last s pravico vpisa lastninske pravice na kupljeni nepremičnini v zemljiški knjigi z določili prodajne pogodbe.

3.4. Plačilo celotne kupnine v roku 30 dni po sklenitvi prodajne pogodbe je bistvena sestavina pogodbe.  

4. NAČIN IN ROK PLAČILA KUPNINE
Kupnino bo kupec poravnal na transakcijski račun Občine Šempeter-Vrtojba št. 013830100014409, sklic 4700. V roku 30 (trideset) dni od dneva sklenitve prodajne pogodbe, v enkratnem znesku. Kupec je poleg ponujene kupnine dolžan plačati še stroške davka na promet z nepremičnino, stroške notarke overitve pogodbe in strošek vknjižbe lastninske pravice na svoje ime v zemljiški knjigi pristojnega sodišča. 

5. POGODJI ZA UDELEŽBO V POSTOPKU JAVNEGA ZBIRANJA PONUDB

5.1. Zavezujoča ponudba mora vsebovati:

· podatke o ponudniku (ime, priimek oz. firmo, naslov oz. sedež, EMŠO oz. matično številko, davčno številko, število transakcijskega računa, naziv in naslov banke za vračilo varščine);

· ponujeno ceno, ki ne sme biti nižja od objavljene izhodiščne cene nepremičnine; priloge iz točke 5.4. teh pogojev za udeležbo na javnem zbiranju ponudb.
5.2. Ponudniki morajo oddati ponudbo v zaprti ovojnici z oznako«Ne odpiraj – ponudba za nakup nepremičnine Vrtojbenska cesta 42« in sicer osebno ali priporočeno po pošti na naslov: Občina Šempeter-Vrtojba, Trg Ivana Roba 3 a, Šempeter pri Gorici.
5.3. Popolne ponudbe z vsemi prilogami je potrebno posredovati prodajalcu do 12.02.2015 do  9.30 ure. V primeru, da ponudba ne bo oddana v skladu z določili tega razpisa je pristojna komisija ne bo upoštevala.

5.4. Ponudniki morajo ponudbi priložiti:

· kopijo osebnega dokumenta (fizična oseba),

· overjen izpis iz poslovnega registra (samostojni podjetniki posamezniki) ne starejšo od 3 mesecev,

· overjen izpis iz sodnega registra (pravne osebe) ne starejši od 3 mesecev,

· potrdilo o plačani varščini,

· izjavo o sprejemanju pogojev javnega zbiranja ponudb,

· izjavo o vezanosti na dano ponudbo do 90 dni od dneva, ko poteče rok za oddajo ponudbe.

6. VARŠČINA

6.1.  Ponudniki morajo do izteka roka za oddajo ponudb vplačati varščino, ki znaša 10% izhodiščne cene, na transakcijski račun Občine Šempeter-Vrtojba št. 013830100014409, sklic 4700, z navedbo »plačilo varščine-javno zbiranje ponudb Vrtojbenska cesta 42« .
6.2.  Plačana varščina se izbranemu ponudniku vračuna v kupnino, ostalim ponudnikom, ki niso uspeli v postopku javnega zbiranj ponudb, pa se varščina vrne brez obresti v roku 8 dni po opravljenem izboru najugodnejšega ponudnika.

6.3. Če kupec ne sklene pogodbe ali ne plača kupnine, prodajalec obdrži varščino.

7. DODATNE INFORMACIJE

Dodatne podrobne informacije o predmetni nepremičnini in o pogojih javnega zbiranja ponudb dobijo interesenti na sedežu Občine Šempeter-Vrtojba, kontaktna oseba Regina Dragoljević, tel: 05 33 51 1000, elektronski naslov: regina.dragoljevic@sempeter-Vrtojba.si. Ogled nepremičnine je možen po predhodnem dogovoru.

8. POSTOPEK IZBIRE NAJUGODNEJŠEGA PONUDNIKA

8.1. Javno odpiranje prispelih ponudb bo 12.02.2015 s pričetkom ob 10.00 uri v sejni sobi Občine Šempeter-Vrtojba, Trg Ivana Roba 3 a, Šempeter pri Gorici.

8.2. V primeru, da bo prispelo več najugodnejših ponudb, bo komisija ponudnike, ki so ponudili enako visoko kupnino v roku 8 delovnih dni, pozvala k dopolnitvi ponudbe in z njimi opravila pogajanja. 
8.3. Ponudniki bodo o izbiri obveščeni v roku 15 dni po poteku roka za javno zbiranje ponudb.

8.4. Obveznost prodajalca, da sklene pogodbo s ponudnikom, ki ponudi najvišjo ceno, je izključena. Župan oz. komisija s soglasjem župana lahko ustavita začeti postopek razpolaganja do sklenitve pravnega posla, pri čemer se ponudnikom povrnejo stroški v višini izkazanih stroškov za prevzem razpisne dokumentacije.
Besedilo javnega zbiranja ponudb je objavljeno v Uradnem listu RS in na spletni strani Občine Šempeter-Vrtojba, pod rubriko Razpisi, pozivi in naznanila, kjer je na voljo tudi obrazec: izjava o sprejemanju pogojev javne ponudbe in izjava o vezanosti na dano ponudbo. 









                ŽUPAN








        mag. Milan Turk








IZJAVA

Ponudnik ____________________________________________________________
(ime in priimek/naziv in naslov)

Izjavljam:

· da sem seznanjen s pogoji JAVNEGA ZBIRANJA PONUDB za prodajo nepremičnine v lasti Občine Šempeter-Vrtojba številka:  47802-1/2015-1, z dne 19.01.2015 in jih sprejemam,

· da je ponudba zavezujoča do 13.05.2015.

Kraj in datum:____________________                     Podpis: _____________________


                                                                               (žig)

Opomba:

· obrazec se žigosa v primeru, da ponudbo odda pravna oseba ali samostojni podjetnik posameznik.

